AIŠKINAMASIS RAŠTAS
[bookmark: _Hlk193359725]PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL ASMENS SVEIKATOS PRIEŽIŪROS ĮSTAIGŲ, KURIŲ SAVININKĖ (DALININKĖ) YRA KRETINGOS RAJONO SAVIVALDYBĖ, ATSPARUMO KORUPCIJAI INDEKSO NUSTATYMO IR SKAIDRIOS ASMENS SVEIKATOS PRIEŽIŪROS ĮSTAIGOS VARDO SUTEIKIMO KRITERIJŲ NUSTATYMO TVARKOS APRAŠO PATVIRTINIMO“

1. Parengto sprendimo projekto tikslai ir uždaviniai.
[bookmark: _Hlk193360333][bookmark: _Hlk195107088]Patvirtinti atnaujintą Asmens sveikatos priežiūros įstaigų, kurių savininkė (dalininkė) yra Kretingos rajono savivaldybė, atsparumo korupcijai indekso nustatymo ir skaidrios asmens sveikatos priežiūros įstaigos vardo suteikimo kriterijų nustatymo tvarkos aprašą (toliau – Aprašas).
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Lietuvos Respublikos sveikatos apsaugos ministras 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ (su pakeitimais) patvirtino Skaidrios asmens sveikatos priežiūros įstaigos vardo suteikimo tvarkos aprašą ir rekomendavo savivaldybėms, atsižvelgiant į jį, nustatyti asmens sveikatos priežiūros įstaigų, kurių savininkė (dalininkė) ji yra, skaidrios asmens sveikatos priežiūros įstaigos vardo suteikimo kriterijus ir tvarką bei pagal juos vertinti savo įstaigas ir suteikti joms atitinkamą statusą. 
Atnaujintame Apraše panaikinti nebeaktualūs ir įtraukti nauji įstaigų vertinimo kriterijai, kuriuos nustatė LR sveikatos apsaugos ministras, naujai reglamentuotas įstaigų vertinimo komisijos sudarymas, jos sudėtis, įstaigų vertinimo procedūros, parengtos vertinimo kriterijų ir vertinimo fiksavimo protokolo formos.
Atnaujintą Aprašą tvirtina Savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 4 dalies nuostatomis. 
3. Kokių rezultatų laukiama.
Teigiami rezultatai:
-	patvirtintas naujasis Aprašas atitiks šiuo metu galiojančius teisės aktus;
- bus aiškiai apibrėžtos Skaidrios asmens sveikatos priežiūros įstaigos vardo suteikimo procedūros;
[bookmark: _GoBack]- bus užtikrinti aiškūs ir skaidrūs asmens sveikatos priežiūros įstaigų, kurių savininkė (dalininkė) yra Kretingos rajono savivaldybė, atsparumo korupcijai indekso nustatymo ir skaidrios asmens sveikatos priežiūros įstaigos vardo suteikimo kriterijai, nustatyti ir rekomenduoti LR sveikatos apsaugos ministro.
4. Lėšų poreikis ir šaltiniai.
Sprendimo projektui įgyvendinti lėšos nereikalingos.
5. Kiti sprendimui priimti reikalingi pagrindimai, skaičiavimai ar paaiškinimai.
Atsparumo korupcijai indekso nustatymo kriterijų sąrašą sudaro (62 kriterijai):
- asmens sveikatos priežiūros įstaigos antikorupcinė politika – 14 kriterijų;
- antikorupcinio sąmoningumo didinimas – 38 kriterijai;
- skundai dėl galimos korupcijos – 5 kriterijai;
- priemonės, skirtos skaidriam asmens sveikatos priežiūros paslaugų teikimui užtikrinti, – 2 kriterijai;
- viešieji pirkimai – 3 kriterijai.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui teikiamas.
7. Autorius ar autorių grupės.
Rožė Perminienė, Kretingos rajono savivaldybės administracijos sveikatos reikalų koordinatorė (patarėja).
